stanford-oval/wikipedia huggingface dataset:
אינה בקלמן
ביוגרפיה

בקלמן נולדה בסנט פטרסבורג להוריה לנה יעקב בקלמן. שני הוריה עוסקים כמהנדסים, אביה מהנדס אלקטרוניקה, ואימה מהנדסת מחקר בצמחים. בקלמן עלתה לארץ בגיל שנה וחצי בשנת 1991 במסגרת העלייה הרוסית הגדולה. בקלמן עלתה לארץ עם הוריה ושני אחיה, ועם סבא וסבתא. בהתחלה התגוררו ביהוד עד שאינה הייתה בת 4 וחצי ואז הם עברו לגור בגן יבנה מכיוון שיש לה שם משפחה שמתגוררת שם.
בקלמן למדה בבית הספר היסודי מכבים והמשיכה באורט רבין. בקלמן למדה במגמת תקשורת. מכיוון שהיא חשבה שהיא תהיה עיתונאית. בצבא בקלמן שירתה באגף הבינוי של משרד הביטחון ואחר כך שובצה מחדש באגף השיקום.
אינה למדה משחק אצל בוגרת קורס משחק מול מצלמה – "גלית רוזנשטיין", בוגרת “טכניקה” – משחק מול מצלמה, ב-2015 בוגרת הסטודיו למשחק מיסודו של "יורם לוינשטיין" ב-2021 למדה אצל ניר ברגמן – סדנת אומן. באותה השנה גם למדה בצ’אבק אצל אלון נוימן.
קריירה

ב-2009 השתתפה ב"הישרדות הפיליפינים" אינה הייתה המודחת המודחת החמשית של התוכנית.
ב-2011 הגישה פינה בתוכנית "קורע את הרשת".
ב-2012 השתתפה בעונה השנייה של סדרת הנוער "אליפים" ששודרה בערוץ הילדים בחברת Yes גילמה את שירי. בנוסף באותה השנה גם השתתפה בתוכנית הראיונות "אליפים - אחד על אחד", שני שחקנים מאליפים מתארחים כל שבוע, התוכנית שודרה באינטרנט. כמו כן השתתפה גם התוכנית "אליפים בקטנה" תוכנית שהשחקנים עונים על שאלות על אודישנים ועל שאלון כללי של ילדים. כמו כן, בשנת 2013 חזרה לגלם את דמותה של שירי בעונתה השלישית של הסדרה, אך רק לתפקיד אורח ב-7 פרקים.
ב-2013 התארחה בעונה השנייה של הסדרה הקומית "סברי מרנן" ששודרה בערוץ 2 גילמה את ליהיא. באותה השנה גם נמתחה בסדרה "סתאאאם!" ששודרה בערוץ הילדים.
ב-2015 התארחה בסדרת הדרמה "חשודה" ששודרה בערוץ 10 גילמה בייביסיטר. באותה השנה שיחקה בסרט "אני לא מאמין, אני רובוט?!" בתפקיד מאיה.
ב-2016 התארחה בסדרה הקומית "שותפים" ששודרה בערוץ סנטרל קומדי של HOT גילמה את חגית. בנוסף באותה השנה הופיעה בסרט "לא ליפול" בתור נלי.
בשנים 2016–2020 השתתפה ב-2 העונות של סדרת הטלוויזיה "תאג"ד" ששודרה בYes גילמה את דמותה של סמל רונה מילר, הרל"שית של המג"ד.
ב-2017 התארחה בעונה השנייה של סדרת הדרמה של HOT "מתים לרגע" בתפקיד חגית. באותה השנה גם גילמה את אניה בסדרת הטלוויזיה הקומית "שאטו עין כרם" ששודרה בערוץ עשר.
ב-2018 בקלמן השתתפה במספר סדרות וסרטים בניהם: בסדרה "כדברא" בתפקיד אריאנה, "הרמון" בתפקיד יאנה, גילמה את נוי ב"יש לה את זה", שיחקה את ילנה בסדרה "מלכות", עמנואל ב"אדוני המאמנת", את סיון ב"קופיקו במשטרה", ואת סבטלנה ב"ד"ר קראז'".
ב-2021 שיחקה בסרט "ירוקה" בתפקיד שלי.
ב-2024 גילמה את לינה בסדרת הדרמה "בלקספייס" ששודרה ברשת 13.
לבקלמן הייתה גם קריירת תיאטרון קצרה והיא שיחקה בכמה הצגות כמו "מאחורי הגדר", "צומת וולקן", "מארינקה", "הדוכסית ממאלפי", "לילה מטורף בספריה", "אדוני המאמנת", "מבוייש עד תום", "מלחמה", " הדוכסית ממאלפי", ו"שושה".
בקלמן השתתפה גם בכמה פרסומות בניהם: "מעדן דנונה", ו-"B גוד".
חיים אישיים

בין השנים 2016–2017 במשך שנה הייתה בת זוגו של השחקן אור אדרי.
ב-2021 התחתנה עם איש העסקים עידן רבינוביץ'.
הערות שוליים

1 2 3  אינה בקלמן, באתר ADD
↑   איך מספיקים לעשות הכל? באנו לבית של אינה בקלמן כדי לגלות את הסוד, סרטון בערוץ "DanoneISRAEL", באתר יוטיוב (אורך: 02:33)
↑  ביגוד (1 מתוך 8) לטלויזיה פרזנטורית: אינה בקלמן צלם: אורן אביבי תאורן:אורי אימרגליק סאונד:יששכר וישניה עריכה ואפטר:אלון משי ע.צלם: דמיאן טז ע.הפקה: אודי... | By חיים צינוביץ' הפקות // פרסומות // סרטיםFacebook, נבדק ב-2024-08-18
↑  יפעת הללי אברהם, ‏הכל כלול מלבד האהבה: אור אדרי ואינה בקלמן נפרדו, באתר ‏מאקו‏, 6 בספטמבר 2017
↑  יוני פרוים, מזל טוב: אינה בקלמן התחתנה, במדור "פנאי פלוס" באתר ynet‏, 10 בספטמבר 2021
אור מרין

| --- | --- |

 לידה:  13 בפברואר 1981 (בת 43)
אור מרין (נולדה ב-13 בפברואר 1981) היא כוריאוגרפית ויוצרת רב תחומית.
ביוגרפיה

מרין נולדה בחדרה וגדלה ביישוב גבעת שפירא שבעמק חפר. ביתם של זאביק ומיקי מרין, בעלים ומנהלי בית הספר לתיאטרון ומחול עכשווי ״הבוסתן״ לילדים ונוער בנתניה. בגיל חמש החלה ללמוד בביה״ס ׳הבוסתן׳ בלט, מחול מודרני, משחק ועוד. בתיכון למדה במגמת המחול בביה״ס הארצי לאמנויות תלמה ילין בגבעתיים, תחת ניהולו של דוד דביר, שם הכירה את בן זוגה לחיים וליצירה, אורן נחום.
במקביל המשיכה ללמוד בבית הספר ״הבוסתן״ ובבית הספר למחול של להקת בת דור בתל אביב.
קריירה

בשנת 1999 התקבלה ללימודים באוניברסיטה למחול The Place בלונדון ולמדה שם במשך שנה. עם חזרתה לארץ עבדה כרקדנית ושחקנית בתיאטרון קליפה, והשתתפה במופע הפתיחה של פסטיבל ישראל - "דאוס אקס מכינה".
בשנת 2002 חיה למשך שנה באמסטרדם והשתלמה בקורסים וסדנאות עם יוצרים מתחומים שונים, בהם גם קורס פנטומימה אשר העמיק את העניין שלה בקשר בין תנועה ומשחק. בשנת 2003 החלה ללמוד ב״תיאטרון הגוף״ - בית ספר לתיאטרון פיזי על פי שיטת לקוק בתל אביב, ובמקביל עשתה קורס להכשרת מורים בשיטת פילאטיס בבית הספר של דרור רז. באותה שנה החלה לרקוד בלהקת האימפרוביזציה במחול ותיאטרון של אילנית תדמור, איתם הופיעה עד שנת 2006.
בין השנים 2004–2007 למדה עיצוב תלבושות לבמה במסגרת לימודי חוץ של מכללת שנקר ברמת גן. בשנים 2007–2009 למדה בית הספר לעיצוב אמנויות הבמה של המעצבת רקפת לוי בתל אביב.
בשנים 2010–2011 השתתפה בתוכנית מיוחדת לליווי פרויקטים המשלבים בין קולנוע דוקומנטרי, אנתרופולוגיה ובמה, של ארגון Sound Image Culture בבריסל, בלגיה.
הצטרפה לעמותת הכוריאוגרפים בשנת 2009.
מאז שנת 2011 מתגוררת ויוצרת בישראל, ביצירתה היא בוחנת את הגוף הווירטואוזי לצד האנושי, ואת הנוכחות האינדיבידואלית של כל רקדן בתוך כוריאוגרפיה ״גדולה מהחיים״.
קריירה > בית הספר RE - SEARCH

בשנת 2015 הקימו מרין ונחום את בית הספר RE - SEARCH להכשרת רקדנים יוצרים - יוצרים רקדנים. בית הספר מתמחה במחול עכשווי העושה שימוש במגוון רחב של יכולות המופיע, ובוגריו משתלבים בתעשיית המחול והתיאטרון בישראל ובעולם. במרכז שלוש תוכניות: תוכנית מקצועית להכשרת רקדנים יוצרים, תוכנית שהות אמן וסדרת מופעים.
בית הספר הוקם בכותלי בית הספר ״הבוסתן״ בנתניה ובינואר 2023 עבר לשכונת הארגזים בתל אביב.
משנת 2000 מרין מלמדת בלט קלאסי, מחול מודרני, אימפרוביזציה, קומפוזיציה וסדנאות יצירה במסגרת בית ספר ״הבוסתן״, בית הספר RE - SEARCH ומסגרות שונות ללימוד מחול ברחבי הארץ.
בין השנים 2005–2014 לימדה פילאטיס ברשת דרור רז- פילאטיס, ״נקודת איזון״ בכפר מונש, ״פילאטיסיטי״ בת״א ובסטודיו ״יעל פילאטיס״ בבריסל.
מיצירותיה

BITTERFLY (2005) - יצירתה הכוריאוגרפית הראשונה, שהייתה גם שיתוף פעולה ראשון עם אורן נחום. הדואט נוצר עבור פסטיבל "גוונים במחול" במרכז סוזן דלל והופיע בהמשך במספר מקומות, בהם פסטיבל MIMESQUARE בבלגיה.
Vanishing Point (2009) - דואט עבור פסטיבל "גוונים במחול" במרכז סוזן דלל. את הדואט מבצעת מרין יחד עם אחותה הצעירה, סתיו מרין. הדואט השתתף בפסטיבל miniaturs choregrphic בבלגרד וזכה בפרס על מקוריות בתפיסת הבמה והתלבושות אותם עיצבה מרין.
Sour & Sweet Waltz (2009) - יצירת וידאו-דאנס שנוצרה בשיתוף ליאור אביצור. עלתה בבכורה בפסטיבל וידאודאנס ירושלים, והוקרנה בין השאר ב: ADF – Dancing for the Camera בצפון קרולינה, פסטיבל Framworks בניו יורק, Quinzena de Napolidanza באיטליה, ופסטיבל Dança De Almada בפורטוגל.
(2012) פרויקט R - עבודת מחול בשילוב ווידאו דוקומנטרי. יצירה זו קיבלה תמיכה מטעם שגרירות בלגיה כחלק משיתוף פעולה בין ישראל ובלגיה, מהמכון הפולני, הממשלה הפלמית בבלגיה, שגרירות ישראל בבריסל, Tanzmasse NRW Centrum Jette Dance וחברת התעופה Brussels Airlines. עלתה בבכורה בפסטיבל ״מחולוהט״ במרכז סוזן דלל, הופיעה בתיאטרון תמונע תל אביב, תיאטרון הקרנף ירושלים, תיאטרון הבוסתן נתניה, פסטיבל Jette Centrum Dance בריסל, ו-NRW Tanzmasse דיסלדורף.
(2013) רמיסיה - דואט באורך מלא שעלה בבכורה בפסטיבל ״צוללן״ בתל אביב, וזכה לייעוץ אמנותי מהיוצר והמחזאי איציק ג'ולי. היצירה עוסקת בבחינה של המושג הפוגה, ובבועה הזוגית שמקבלת הגדרה חדשה בהתמודדות עם סיטואציה של מחלה. לאחר הבכורה התקיימו הופעות נוספות במחסן 2 נמל יפו, אולם ענבל בסוזן דלל, מעבדת תרבות דימונה, תיאטרון הבוסתן נתניה ועוד.
(2014) זהירות! פטריות בטון נמוכות - יצירת מחול תיאטרון המבוססת על מחקר של טקסט ותנועה. עלתה בבכורה כחלק מאירועי 'יוצר אוצר' של עמותת הכוריאוגרפים בתמיכת קרן ביסטריצקי ומפעל הפיס לתרבות.
Void (2015) - טריו שעלה בבכורה בפסטיבל הרמת מסך במרכז סוזן דלל, בניהולו האמנותי של איציק ג'ולי.
בשנת 2016 עלתה גרסה מורחבת ליצירה זו, 2 # VOID - טריו באורך מלא מלווה במוזיקה חיה.
Like a Sex Machine (2017) - דואט שעלה בבכורה בפסטיבל ״אינטימדאנס״ בתיאטרון תמונע, בניהולם האמנותי של ענת כ"ץ וארז מעין שליו. בשנת 2019 זכה הדואט בפרס ראשון בפסטיבל SOLOSUO בגרמניה.
Lovemissneeddead (2019) - בשיתוף התכנית להכשרת רקדנים יוצרים RESEARCH. בכורה בפסטיבל ״אינטימדאנס״ בתיאטרון תמונע, בניהולם האמנותי של רננה רז ועופר עמרם.
(2019) רטרוספקטיבה - יצירה רטרוספקטיבית בהשתתפות 10 רקדנים, לכבוד חגיגות 30 שנה לסוזן דלל.
Raining Men (2020) - טריו שעלה בבכורה עצמאית בתיאטרון תמונע בתל אביב. היצירה משתמשת בחזות הגברית של שלושת הרקדנים ומנסה למתוח את גבולות המגדר שלהם, לתחום מחדש את המקסימום הגברי והנשי הנורמטיבי והמקובל שבהם.
Green Fields (2021) - טריו שעלה בבכורה בפסטיבל ״הרמת מסך״ במרכז סוזן דלל, ונוצר במהלך תקופת הקורונה.
Toyzzzzz (2021) - שיתוף פעולה עם איגור קרוטוגולוב ו"תזמורת הצעצועים" ובביצוע 8 רקדנים. היצירה עלתה בבכורה בפסטיבל עכו לתיאטרון אחר, שם זכתה בפרס ההצגה הטובה ביותר, וכן בפרסים על עיצוב החלל, התלבושות, התאורה, המוזיקה והתנועה.
פרסים ומלגות

בשנת 1999 זכתה במלגת לימודים מטעם קרן התרבות אמריקה-ישראל עבור לימודים בבי״ס למחול The Place בלונדון.
זכתה בתמיכת מפעל הפיס לתרבות עבור היצירות: Vanishing Point, BITTERFLY, זהירות! פטריות בטון נמוכות, אוריגאמי, ובנוסף מענק ליצירה חדשה שמיועדת לעלות במהלך 2023–2024.
קיבלה מענקים מטעם קרן רבינוביץ׳ של עיריית תל אביב-יפו עבור היצירות 'BITTERFLY' (2005) ו-'Toyzzzzz׳ (2021).
בשנת 2010 זכתה בפרס אלכסנדר יזראלובסקי עבור עיצוב במה ותלבושות ליצירה ׳Vanishing Point׳, בפסטיבל FKM בבלגרד.
עבור יצירתה 'פרויקט R׳ זכתה בתמיכה מטעם שגרירות בלגיה בתל אביב, המכון הפולני, הממשלה הפלמית - בלגיה, שגרירות ישראל בבריסל, חברת התעופה Airlines Brussels, מרכז Piano Fabriek, מרכז המחול Jette, ותוכנית Sound Image Culture.
יצירתה 'Toyzzzzz׳ הייתה הזוכה הגדולה בפסטיבל עכו לתיאטרון אחר ב-2021, וקטפה שבעה פרסים שונים בהם פרס ההצגה הטובה ביותר, וכן בפרסים על עיצוב החלל, התלבושות, התאורה, המוזיקה והתנועה.
הערות שוליים

↑  סקירה על היצירה ״רמיסיה״ במסגרת פסטיבל צוללן, באתר Bodyways
↑  אורה ברופמן, ביקורת על היצירה ״רמיסיה״, באתר דיבור ריקוד
↑  שיר אוסטפלד, על היצירה ״זהירות! פטריות בטון נמוכות״, באתר NOL נתניה
↑  מרית בן ישראל, סקירה על יצירות הרמת מסך 2015, בהן היצירה Void, באתר עיר האושר
↑   רן בראון, כך מעלים מופע מחול שמפרק לחלוטין את דימוי הגבר מבלי להבריח את הצופים, באתר הארץ, 17 ביוני 2021
↑  כתבה על היצירה Raining Men, באתר מדור לדור
↑  ענת זכריה, כתבה על היצירה Raining Men, באתר המבכרת
↑  נירה פרי, כתבה על Toyzzzzzz, באתר סלונה
״רמיסיה״ 2013, צילום: אסקף
״Like a Sex Machine״ 2017, צילום דוד קפלן
"Rainning men", צילום: אסקף
מאחורי הסורגים 2

| --- | --- |
כרזת הסרט
כרזת הסרט
 בימוי:  אורי ברבש
 הופק בידי:  דורון ערן, ארנון צדוק
 תסריט:  בני ברבש
 עריכה:  טובה אשר
 שחקנים ראשיים:  ארנון צדוק מוחמד בכרי רמי דנון 
 מוזיקה:  עדי רנרט
 צילום:  אמנון סלומון
 מדינה:  ישראל ישראל
 הקרנת בכורה:  אפריל 1992
 משך הקרנה:  85 דקות
 שפת הסרט:  עברית ערבית
 סוגה:  סרט דרמה 
 תקציב:  1,000,000 דולר
 הכנסות:  7850 צופים
 דף הסרט ב־IMDb
 
מאחורי הסורגים 2 הוא סרט דרמה ישראלי משנת 1992 בבימויו של אורי ברבש ותסריט של בני ברבש, עם ארנון צדוק ומוחמד בכרי בתפקידים הראשיים.
זה סרט המשך ל"מאחורי הסורגים" משנת 1984 ובו שני הגיבורים הראשיים מהסרט הראשון, יהודי וערבי, משתפים שוב פעולה כדי לברוח מבית הכלא ולמרות הפיתויים הם אינם נפרדים עד לסוף הטראגי. הסרט לא הצליח בהשוואה לקודמו בביקורות ובקופות.
בועז שרעבי שהתפרסם בסרט הראשון עם "תני לי יד" שר בסרט הזה את "ציפור חפשיה" למילים של חמוטל בן זאב וללחן שלו.
מוחמד בכרי זכה בפרס השופטים לשחקן הטוב ביותר בפסטיבל הסרטים בולנסיה.
תקציר העלילה

אורי מזרחי (ארנון צדוק) מתייצב לפני ועדת שחרורים של בית הכלא בו הוא כלוא בתא נפרד ארבע שנים על שוד. הוא מבקש להשתחרר לאחר ריצוי שני שלישים מעונשו אבל מפקד הכלא (אורי לוי) משיב לו בשלילה. אורי חוזר לתאו, מתפרע ושובר את כל החפצים, מכה בסוהרים עד שהוא מוכרע.
כעבור זמן מזמן המפקד את אורי ומודיע לו כי מתקיימת תחרות בין להקות על העלאת מחזות ומבקש ממנו להקים להקת אסירים כזאת. אורי מסכים כי הוא רואה בכך הזדמנות לברוח. את תוכניתו לבריחה הוא מעביר לידידו העבריין פיטוסי (רמי דנון).
אורי משכנע את עיסאם (מוחמד בכרי) לעזור לו בכתיבת המחזה בהעלתו בעזרת המדריכה מיה (גיליה שטרן). הם מקיימים את ההופעה במתנ"ס הדר יוסף שבסופה שר "הזמיר" (בועז שרעבי) עם כולם את "ציפור חופשית" לתשואות הקהל כשאורי ועיסאם עומדים באמצע אזוקים אחד לשני.
אורי רוצה לפתוח את האזיקים אך עיסאם זורק את המפתח ושניהם נאלצים להימלט ביחד. אנשיו של פיטוסי מתגברים על המאבטחים בחוץ אך מגיעה מיד משטרה ופיטוסי שאמור להסיע את אורי נמלט מהמקום. אורי ועיסאם מתחילים את הבריחה כשהם אזוקים אחד לשני. אורי מתקשר לפיטוסי ומודע על מקומו.
מיד מתחיל מרדף גדול של שוטרים, כלבנים ויחידה למלחמה בטרור בפיקודו של נמרוד (שלמה תרשיש). נמרוד וסגנו שי (אברהם אבוטבול) מגיעים לבית הבושת של פיטוסי ובמכות נמרצות הוא מגלה להם על שיחתו עם אורי ועל מיקומו.
בינתיים אורי ועיסאם מגיעים לדירתם של משפחת פלדמן. מר פלדמן (עזרא דגן) ואשתו (לבנה פינקלשטיין) ושני ילדיהם פוחדים מהם אבל כעבור זמן קצר נשבר הקרח והם מתחבבים על ידי המשפחה ואוכלים ביחד.
בינתיים אנשי היחידה למלחמה בטרור גולשים מהגג אך מר פלדמן מצליח למלט את השניים דרך הצינור של קבלן השיפוצים בדירתם. הם מגיעים לחברם לשעבר יחיאל (רוברטו פולק) שמשחרר אותם משרשרת האזיקים ומזעיק את פיטוסי.
פיטוסי התככן מציע לאורי תוכנית מילוט. הוא יסגיר את עיסאם תמורת מתן רשות לאורי לעזוב את ישראל לשיקגו, שם יחכה לו ידיד. אורי מהסס אך בתחילה מסכים להסגיר את עיסאם תמורת שחרורו מהכלא.
אורי הולך לפני כן לפגוש את בתו סיגי (דנה כץ) ונכדו ולאחר הפגיעה המכאיבה הוא מחליט לקשור את גורלו בזה של עיסאם. הם לובשים מדים של קציני צה"ל ופיטוסי מסיע אותם בטנדר של חב"ד לכפרו של עיסאם בשטחים. אנשי הכפר רוגמים אותם ואחד יורה בעיסאם ופוצע אותו קל. לבסוף מתברר להם שמדובר בעיסאם והם מובילים אותו לביתו שם הוא נפגש עם אשתו מהא (דליה בגר). אורי ועיסאם לא רוצים לסבך אותם ועוברים מחוץ לכפר שם הם מתגלים ליחידה למלחמה בטרור. החיילים פותחים עליהם באש והורגים את שניהם.
צוות השחקנים

| שם השחקן/ית | שם הדמות | הערות |
| --- | --- | --- |
| ארנון צדוק | אורי | אסיר |
| מוחמד בכרי | עיסאם | אסיר |
| דליה בגר | מהא | אשתו של עיסאם |
| רמי דנון | פיטוסי |  |
| בועז שרעבי | הזמיר | אסיר |
| אורי לוי |  | מפקד הכלא |
| גיליה שטרן | מיה | מדריכת משחק |
| אסף אשתר |  | אסיר/סוהר |
| עזרא דגן | מר פלדמן |  |
| לבנה פינקלשטיין | גב' פלדמן |  |
| שלמה תרשיש | נמרוד | מפקד יחידה למלחמה בטרור |
| אברהם אבוטבול | שי | לוחם |
| דנה כץ | סיגי | בתו של אורי |
| רוברטו פולק | יחיאל | עבריין |
| דליה בגר (מלכה) | מהא | אשתו של עיסאם |
אלון הלל

| --- | --- |
אין תמונה חופשית
 לידה:  9 ביולי 1953 (בן 71) תל אביב-יפו, ישראל 
 מוקד פעילות:  ישראל 
 כלי נגינה:  מערכת תופים
 
אלון הלל (נולד ב-9 ביולי 1953) הוא מתופף, פזמונאי ומעבד מוזיקלי ישראלי.
ביוגרפיה

הלל נולד וגדל בתל אביב.
למד בפנימיית הדסים, ואת שירותו הצבאי עשה כמתופף בתזמורת חיל האוויר.
בשנים 1979-1980 היה המתופף של להקת "חמסין".
בשנות התשעים של המאה העשרים היה חבר בהרכב רמי קלינשטיין והמועצה. "המועצה" הייתה להקת הליווי של קלינשטיין, אשר כללה את ליאור יקותיאלי בגיטרה, בנצי גפני בבס, והלל בתופים וגם כמעבד מוזיקלי.
לצד עבודתו עם קליינשטיין, היה הלל נגן מבוקש ועבד עם מיטב האמנים בישראל, בין היתר: שלום חנוך, מאיר אריאל, גידי גוב, יהודית רביץ, שלמה גרוניך, הכבש השישה עשר, שלמה ארצי ורבים אחרים. סגנון הנגינה הייחודי המאפיין את הלל, השפיע על מתופפים רבים.
בשנת 1991 השתתף בעיבוד השיר "קר שם בחוץ" מתוך אלבומם של קלינשטיין והמועצה "אהביני".
בשנת 1995 הוציא קלינשטיין אלבום נוסף עם המועצה, "תפוחים ותמרים", שגם בו השתתף הלל בעיבודים. שיר באלבום שזכה להצלחה היה "הבוקר את הולכת", שהלל כתב את מילותיו יחד עם קלינשטיין. זהו השיר היחיד במצעדים השנתיים שבו השתתף הלל בכתיבה.
הלל היה חבר בלהקה המלווה את התוכנית "לילה גוב" ששודרה בערוץ 2.
חיים אישיים

הלל היה נשוי לשחקנית ציפי מור ולהם בן אחד.
ביולי 1987 הלל נישא בשנית לזמרת רחלי חיים עד למותה ב-18 ביוני 2023 ולהם שני בנים.
הערות שוליים

↑  רותי זוארץ, ‏"איפה המוזיקה המקורית?": המתופף אלון הלל מתגעגע למה שהיה פעם, באתר מעריב אונליין, 13 בספטמבר 2016
↑  עידן גבריאל, המתופפים הגדולים - אלון הלל, באתר כאן 11, ‏27.8.19
↑  ד"ר נתי בלום, בעקבות מות הזמרת רחלי חיים מאלצהיימר: מדריך התמודדות למשפחות, באתר ynet, 20 ביוני 2023
| --- | --- |
בקרת זהויות :  NLI: 987007499219405171  GND: 134406281  MusicBrainz: 59c2dd05-55bb-4384-8f75-f73ab06cf594  VIAF: 308278962   WorldCat (עם VIAF): 308278962 
ערך זה הוא קצרמרבנושא ישראלים. אתם מוזמנים לתרום לוויקיפדיה ו.
מוריס (סרט, 1987)

| --- | --- |

 מבוסס על:  Maurice 
 בימוי:  ג'יימס אייבורי 
 הופק בידי:  אסמאעיל מרצ'נט, פול ברדלי 
 תסריט:  Kit Hesketh-Harvey, ג'יימס אייבורי 
 עריכה:  קתרין ונינג 
 שחקנים ראשיים:  ג'יימס וילבי ג'ודי פארפיט בארי פוסטר פטריק גודפרי ג'וליאן וודהאם פיבי ניקולס הלנה בונהאם-קרטר בילי וייטלו דנהולם אליוט יו גרנט סיימון קאלו רופרט גרייבס בן קינגסלי קיטי אולדרידג' 
 מוזיקה:  ריצ'רד רובינס 
 צילום:  פייר לום 
 מדינה:  הממלכה המאוחדת, אוסטרליה 
 חברת הפקה:  מרצ'נט ואייבורי הפקות, ערוץ 4 
 חברה מפיצה:  Cinecom Pictures, נטפליקס 
 שיטת הפצה:  וידאו על פי דרישה 
 הקרנת בכורה:  28 בינואר 1988 
 משך הקרנה:  140 דק' 
 שפת הסרט:  אנגלית 
 סוגה:  סרט דרמה, סרט מבוסס יצירה ספרותית, סרט להט"בי, סרט היסטורי 
 הכנסות באתר מוג'ו:   maurice
 דף הסרט ב־IMDb
 
מוריס הוא סרט בריטי משנת 1987, עיבוד לספרו של הסופר הבריטי הנודע א.מ. פורסטר (שפורסם לאחר מותו). הסרט בוים על ידי ג'יימס אייבורי והופק על ידי איסמעיל מרצ'נט (הצוות מרצ'נט ואייבורי הפקות). הוא לוהק במיטב השחקנים הבריטים הצעירים של זמנו. הסרט מתרחש באנגליה של סוף המאה ה-19, בה שני גברים יכלו לנהל מערכת יחסים אינטימית רק על פי עקרונות הפילוסופיה האפלטונית. כשהעניינים בין גיבוריו: מוריס הול (ג'יימס וילבי) וקלייב דורהאם (יו גרנט) מתחממים, נדלקת נורה אדומה ונוצרים משברי הזהות.
עלילת הסרט

מוריס הוא הומוסקסואל אנגלי שחי בראשית המאה העשרים. "אנגליה", מזהיר אותו פסיכולוג דיסקרטי, "סירבה מאז ומעולם לכבד את הטבע האנושי". קשר שמנהל מוריס עם סטודנט באוקספורד מסתיים בטונים צורמים, אך דווקא נער אורוות אמיץ וישיר (רופרט גרייבס) מביא אותו לתהות על המתח בין מעמד לחירות.
בסרט מתוארת התמודדות של שלושה גברים צעירים עם נטיותיהם ההומוסקסואליות. לגבר הומוסקסואל באותה
תקופה היו שלוש אפשרויות המוצגות בסרט: להדחיק ולהתחתן עם אשה כפי שעושה דורהם (גרנט), לחפש מפגשים מזדמנים בפאבים ולהגיע לכלא כמו שעושה ריזלי (מארק טאנדי), או כמו הגיבור, מוריס, לסכן את כל היקר לו בשביל אהבת אמת.
פרסים

בפסטיבל הסרטים של ונציה לשנת 1987 זכו השחקנים ווילבי וגרנט בפרס השחקן הטוב ביותר, אייבורי זכה בפרס "אריה הזהב" כבמאי הטוב ביותר וריצ'רד רובינס זכה בפרס מלחין השנה.
בשנת 1988 היה הסרט מועמד לפרס האוסקר על עיצוב התלבושות.
צוות השחקנים

ג'יימס וילבי - מוריס הול
יו גרנט - קלייב דורהאם
רופרט גרייבס - אלק סקודר
דנהולם אליוט - ד"ר בארי
סיימון קאלו - מר דוסי
בילי וייטלו - גברת הול
בארי פוסטר - דין קורנווליס
ג'ודי פארפיט - גברת דורהאם
פיבי ניקולס - אן דורהאם
בן קינגסלי - לסקר-ג'ונס
פטריק גודפרי - סימקוקס
מארק טנדי - ריסלי
קיטי אולדרידג' - קיטי הול
הלנה מיצ'ל - אדה הול
קתרין ראבט - פיפה דורהאם
פיטר אייר - הכומר בורניוס
הערות שוליים

↑  עדנה פיינרו, לחיות עם זה - "מוריס" (אנגליה 1987), "העולם הזה", גיליון 2633 מ-17 בפברואר 1988, עמוד 20
Skool Luv Affair

Skool Luv Affair הוא המיני-אלבום השני של להקת הבנים הדרום קוריאנית BTS. האלבום בן עשר השירים פורסם על ידי ביג היט אנטרטיינמנט ב-12 בפברואר 2014, עם "Boy in Luv" כסינגל המוביל שלו. סינגל שני, "Just One Day", פורסם באפריל.
מהדורה מחודשת ומוגבלת של האלבום, Skool Luv Affair Special Addition, שוחררה ב-14 במאי 2014. לאחר שההוצאה הראשונה שלו אזלה, האלבום לא היה זמין לרכישה במשך שש שנים. ביג היט הפכה את האלבום לזמין לרכישה שוב באוקטובר 2020, עקב ביקוש ופופולריות.
רקע ופרסום

ב-26 בינואר 2014, ביג היט אנטרטיינמנט פתחה שעון ספירה לאחור באתר הרשמי של BTS וב-2 בפברואר העלתה טריילר קאמבק ליוטיוב כחלק מההכנות ליציאת האלבום ולהופעות הקאמבק. שלושה ימים לאחר מכן, פורסם סדרה צבעונית של אנימציות המהבהבות על המסך, בליווי ראפ של RM. ביג היט אנטרטיינמנט חשפה את רשימת השירים ואת תמונת הקונספט לאלבום הקרוב של BTS בחשבון הטוויטר הרשמי ובדף הפייסבוק שלהם. היא גם פרסמה את העיצוב והפרטים של האלבום הפיזי שילווה בספר תמונות (אנ') ופוטוקארד. BTS פרסמו תצוגה מקדימה של אלבום יום לאחר מכן, וחשפו ש-"Boy in Luv" יהיה הסינגל המוביל של האלבום. ב-6 בפברואר 2014 פרסמה ביג היט אנטרטיינמנט שיר אחד, "Just One Day", לסטרימינג מוקדם לקראת הקאמבק של BTS. ב-2 באפריל, הם הוציאו טיזר וידאו קליפ לשיר.
קידום

BTS ערכו מסיבת עיתונאים ומופע קאמבק ב-11 בפברואר 2014, וביצעו לראשונה את "Boy in Luv" ו-"Jump". ב-13 בפברואר החלו BTS בקידום האלבום בתוכניות מוזיקה דרום קוריאניות (אנ') שונות. "Boy In Luv" קיבל מועמדות למקום הראשון באינקיגאיו (אנ') בפרק ששודר ב-23 בפברואר. ב-29 במרץ הם ערכו את מפגש המעריצים הראשון שלהם, "BTS Global Official Fanclub A.R.M.Y 1ST Muster", וביצעו שירים מהאלבום החדש בפני 3,000 מעריצים.
ב-9 באפריל חידשו BTS את פעילות הקידום בתוכניות המוזיקה בעקבות יציאתו של "Just One Day" כסינגל.
קליפים

ב-11 בפברואר פורסם הקליפ של "Boy in Luv". ב-20 בפברואר, פורסמה גרסת הכורוגרפיה של "Boy in Luv" כשבאותן דקות BTS היו בעיצומה של הופעה בתוכנית מוזיקה. ב-6 באפריל פורסם הקליפ של "Just One Day" כהכנה להמשך פעילות הקידום של הקבוצה. בקליפ נראו החברים יושבים באור ובצללים וכן רוקדים עם כיסאות על רקע לבן. שלושה גרסאות שונות לקליפ של "Boy in Luv" יצאו לאחר פרסום הגרסה המקורית, ביניהם גרסת כוריאוגרפיה וגרסת הבעות הפנים.
הכוריאוגרפיה של "Boy In Luv" נוצרה על ידי צוות GRV ודוד לים. הקליפים של "Boy in Luv" ו-"Just One Day" הופקו ובוימו על ידי לומפנס ו-GDW.
הרכב

מבחינה מוזיקלית, BTS שמרו באלבום על הרבה מהשפעות ההיפ-הופ שלהם ועל השילוב של ה-R&B והארד רוק, ב-Skool Luv Affair BTS ביצעו שינוי בנושאי השירים ועברו מנושאים הקשורים לחלומות ואושר לנושאים הקשורים לאהבה, תוך התמקדות בגיל בית הספר ואהבת נעורים.
הצלחה מסחרית

Skool Luv Affair הגיע היישר למקום השלישי במצעד האלבומים של גאון (אנ') בדרום קוריאה, במצעד שפורסם ב-8 בפברואר, ועלה למקום הראשון חודשיים לאחר מכן במצעד שפורסם ב-26 באפריל במהלך פעילות הקידום של "Just One Day". האלבום הגיע למקום ה-20 במצעד סוף השנה של גאון, עם 86,004 עותקים שנמכרו.
בארצות הברית, האלבום הגיע למקום השלישי במצעד אלבומי העולם של בילבורד וזוהי הפעם הפעם הראשונה שבה נכנס אלבום של BTS למצעד אלבומי העולם. הלהקה הופיעה במצעד שירי העולם הדיגיטליים בפעם השנייה, עם שלושה שירים מהאלבום שנכנסו לדירוג: "Boy In Luv" ו-"Tomorrow" שהגיעו למקומות ה-5 וה-24 בהתאמה במצעד שפורסם ב-1 במרץ, בעוד ש-"Just One Day" הגיע במהלך תקופת הקידום שלו בחודש הבא למקום ה-25 במצעד שפורסם ב-26 באפריל.
מיקומי שיא

|   ‏‏‏  מצעדים שבועיים (2014–2022)> מדינה |   ‏‏‏  מצעדים שבועיים (2014–2022)> מצעד |   ‏‏‏  מצעדים שבועיים (2014–2022)> מיקום שיא |
| --- | --- | --- |
|  אוסטרליה | מצעד האלבומים האוסטרלי | 23 |
|  ארצות הברית | בילבורד 200 | 12 |
|  ארצות הברית | מצעד אלבומי הראפ המובילים | 7 |
|  ארצות הברית | מצעד אלבומי העולם של בילבורד | 3 |
|  גרמניה | GfK – טופ 100 | 35 |
|  הונגריה | Mahasz | 19 |
|  הממלכה המאוחדת | מצעד האלבומים הבריטי | - |
|  הממלכה המאוחדת | מצעד האלבומים העצמאיים | 22 |
|  ולוניה | אולטראטופ 40 | 187 |
|  ניו זילנד | המצעד הניו זילנדי הרשמי | 33 |
|  ספרד | PROMUSICAE | 38 |
|  פלנדריה | אולטראטופ 50 | 150 |
|  קוריאה הדרומית | סירקל צ'ארט | 1 |
|  קרואטיה | טופ ליסטה | 15 |
|   ‏‏‏  מצעדי סוף שנה (2014)> מדינה |   ‏‏‏  מצעדי סוף שנה (2014)> מצעד |   ‏‏‏  מצעדי סוף שנה (2014)> מיקום שיא |
| --- | --- | --- |
|  קוריאה הדרומית | סירקל צ'ארט | 20 |
|   ‏‏‏  מצעדי סוף שנה (2015)> מדינה |   ‏‏‏  מצעדי סוף שנה (2015)> מצעד |   ‏‏‏  מצעדי סוף שנה (2015)> מיקום שיא |
| --- | --- | --- |
|  קוריאה הדרומית | סירקל צ'ארט | 65 |
|   ‏‏‏  מצעדי סוף שנה (2016)> מדינה |   ‏‏‏  מצעדי סוף שנה (2016)> מצעד |   ‏‏‏  מצעדי סוף שנה (2016)> מיקום שיא |
| --- | --- | --- |
|  קוריאה הדרומית | סירקל צ'ארט | 66 |
|   ‏‏‏  מצעדי סוף שנה (2017)> מדינה |   ‏‏‏  מצעדי סוף שנה (2017)> מצעד |   ‏‏‏  מצעדי סוף שנה (2017)> מיקום שיא |
| --- | --- | --- |
|  קוריאה הדרומית | סירקל צ'ארט | 74 |
|   ‏‏‏  מצעדי סוף שנה (2018)> מדינה |   ‏‏‏  מצעדי סוף שנה (2018)> מצעד |   ‏‏‏  מצעדי סוף שנה (2018)> מיקום שיא |
| --- | --- | --- |
|  קוריאה הדרומית | סירקל צ'ארט | 58 |
|   ‏‏‏  מצעדי סוף שנה (2019)> מדינה |   ‏‏‏  מצעדי סוף שנה (2019)> מצעד |   ‏‏‏  מצעדי סוף שנה (2019)> מיקום שיא |
| --- | --- | --- |
|  הונגריה | Mahasz | 61 |
|  קוריאה הדרומית | סירקל צ'ארט | 62 |
|   ‏‏‏  מצעדי סוף שנה (2020)> מדינה |   ‏‏‏  מצעדי סוף שנה (2020)> מצעד |   ‏‏‏  מצעדי סוף שנה (2020)> מיקום שיא |
| --- | --- | --- |
|  קוריאה הדרומית | סירקל צ'ארט | 98 |
|   ‏‏‏  מצעדי סוף שנה (2021)> מדינה |   ‏‏‏  מצעדי סוף שנה (2021)> מצעד |   ‏‏‏  מצעדי סוף שנה (2021)> מיקום שיא |
| --- | --- | --- |
|  קוריאה הדרומית | סירקל צ'ארט | 88 |